Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: Megállapodást kihirdetõ 1994. évi I. törvény 3. §-ával összhangban a kémiai biztonságról szóló 2000. évi XXV. törvénnyel együtt a Tanácsnak az egyes veszélyes anyagok és
Paragraph Index: 2822

(1) Az R. 1. számú mellékletének 43. pontja helyébe a következõ rendelkezés lép: (Vegyi anyag, anyagcsoport, illetve készítmény megnevezése Korlátozás területe, módja) ... „43. Azoszínezékek 43.1. Azok az azofestékek, amelyekbõl redukcióval történõ hasítással az e rendelet 2. számú mellékletében felsorolt egy vagy több amin egy vagy több azocsoportja — a külön jogszabályban meghatározott vizsgálati eljárás alapján — meghatározható koncentrációban, azaz 30 ppm felett szabadulhat fel, nem használhatók fel textil- vagy bõrtermékekben, ha emberi bõrrel vagy a szájüreggel közvetlenül és tartósan kapcsolatba kerülhetnek, úgymint: — ruházat, ágynemû, törülközõk, mûhajak, parókák, kalapok, pelenkák és egyéb egészségügyi cikkek, hálózsákok, — cipõk, kesztyûk, karóraszíjak, kézitáskák, pénztárcák, levéltárcák, aktatáskák, székhuzatok, nyakban hordható tárcák, — textil és bõr játékok, valamint olyan játékok, amelyek borítása textilbõl vagy bõrbõl készült, — végfelhasználók által történõ felhasználásra készített cérnák, fonalak és szövetanyagok. 43.2. A 43.1. pontban felsorolt textil- és bõrtermékek továbbá nem hozhatók forgalomba, kivéve, ha az elõzõ pontban leírt követelményeknek megfelelnek. 43.3. A Bizottság az új tudományos ismeretek alapján az azoszínezékekre vonatkozó elõírásokat legkésõbb 2005. szeptember 11-ig felülvizsgálja.”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes